खुद को तैयार करना बातचीत करना बातचीत शुरू करना
आप का क्रश खाली वक़्त में और खुद को खुश करने के लिए क्या-क्या करता है, उन सारी बातों पर ध्यान दें। लोग अक्सर ही उन चीज़ों के बारे में बातें करना पसंद करते हैं, जो उन्हें मालूम और पसंद होती हैं। तो आप दोनों के बीच में मौजूद किसी एक सामन रूचि की तलाश करें और फिर उस बारे में बात करें।  उदाहरण के लिए, उन सारी अतिरिक्त गतिविधियों को जानने का प्रयास करें, जो वह वीकेंड्स पर करता है। आप चाहें तो उसके मित्रों से भी इस बारे में पूछ सकती हैं या फिर वह क्या बोल रहा है, उस की बातों को ध्यान से सुनें। क्या वह शर्मीला है? या फिर बहुत ज्यादा सामाजिक और बहिर्मुखी है? उस के सामाजिक व्यवहार की जानकारी पा कर आपको उस तक पहुँचने में मदद होगी।  उदाहरण के लिए, यदि वह शर्मीला है, तो अन्य लोगों के सामने आप का उस से बात करना या एकदम खुल कर अपने आकर्षण को जाहिर करना उसे डरा सकता है, और फिर आपकी इस अभिव्यक्ति को टाला भी जा सकता है। आप दोनों केवल तब ही बात कर सकते हैं, जब आप दोनों किसी एक समय में किसी जगह पर एक साथ हों। वह कब क्या करता है, कहाँ जाता है, इन सारी जानकारी से आप के उस के पीछे-पीछे भागने की संभावना को कम किया जा सकता है!  सिर्फ उस पर ध्यान देते रहने से कुछ भी नहीं होने वाला, आप हमेशा ही उस के किसी एक मित्र को अपनी मदद करने के लिए पा सकते हैं। अच्छे दोस्त हमेशा ही अपने दोस्त को गर्लफ्रेंड या बॉयफ्रेंड से मिलवाने में सहायता करते हैं। बस एक बात की पुष्टि कर लें कि वे भरोसेमंद दोस्त हैं। यदि आप अपने क्रश के सामने खुद को बेहतर साबित करना चाहते हैं, तो पहले खुद को पसंद करना शुरू कर दें। अपने बाहरी दिखावे में खुद को सहज महसूस करना शुरू कर दें, यह आप के आत्म-विश्वास को बढ़ाने में मदद करेगा! इन चीज़ों की जरा ज्यादा देखभाल करें:   बाल - एक अच्छा सा हेयरकट कराएँ  या अपने बालों को अच्छी तरह से स्टाइल करें। एकदम नई हेयरस्टाइल भी ना करा लें...वरना यह एकदम अजीब सी लगने लगेगी! कपड़े - ऐसे कपड़े पहनें, जो आप का क्रश पसंद कर सके। इस सब से ऊपर, पहले इस बात पर ध्यान दें, कि आपके कपड़े साफ़ हैं या नहीं, आप के शरीर पर ठीक बैठ रहे हैं या नहीं, और आप ने इन्हें अच्छे से प्रेस किया हो और इन पर कोई दाग-धब्बे भी ना हों। अपनी साफ-सफाई - नहाना, शेविंग करना, और अच्छी तरह से महकना आप को बहुत आगे तक ले कर जाएगा! साफ-सफाई की और ज्यादा जानकारी यहाँ देखभाल और शैली में पाएं। आप ने अपने क्रश के बारे में क्या-क्या जानकारी प्राप्त की है, यह उसी पर निर्भर करता है, कि आप अपनी बातचीत करने के किस जगह और किस समय का चयन कर रहे हैं। यदि आप बेहद करीब से, और एक-दूसरे से अकेले में बात करना चाहते हैं, तो जब कभी भी आप का क्रश अकेला हो, तो बातचीत शुरू कर दें। यदि आप किसी एक ग्रुप में या किसी अवसर पर साथ में हैं, तो आप की बातचीत इतेफाक से ही हो सकती है। एकदम स्पष्ट बोलें और बात करते वक़्त अपने क्रश की आँखों से सम्पर्क साधे रहें। आप की बॉडी लेंग्वेज आप से ज्यादा आप की उस में दिलचस्पी दर्शा सकती है। और यदि ज़रा सा मुस्कुरा सकें, तो इस में भी कोई परेशानी नहीं है!  बस एक बात हमेशा याद रखें, कि वो भी आप ही की तरह एक इन्सान हैं। तो उस के सामने बेचैन या परेशान होने की जरूरत नहीं है, चिंता ना करें, यदि चीज़ें आप की योजना के मुताबिक आगे ना बढ़ रही हों, लेकिन आखिर में सब ठीक हो जाएगा। यह ऐसे सवाल होते हैं, जिन का उत्त्तर सिर्फ हाँ या ना में नहीं दिया जा सकता। आपका लक्ष्य, सिर्फ बातों को आगे बढ़ाते रहना और उन्हें बोलते रहते देना है, क्योंकि इस से आपको बहुत कुछ जानने और बहुत कुछ अच्छा बोलने का अवसर मिल सकेगा!  इस तरह के खुले हुए सवाल में हमेशा ही "क्यों" या "कैसे" का उपयोग होता है। उदाहरण के लिए, आप पूछ सकते हैं: "यहाँ ऐसा क्या है, जो तुम्हारे शहर में नहीं है और जिसके कारण तुम अपना घर छोड़ कर यहाँ पर पढने आए?", "तुम यह क्लास क्यों करना चाहते हो?", या "तुमने इस कम्पनी में काम पाने के लिए क्या-क्या प्रयास किये?" किसी ऐसे विषय पर बात करें जिस में आप के क्रश की दिलचस्पी हो, और इसमें कुछ ऐसे सवाल करते जाएँ, जो इस चर्चा को आगे बढ़ा सके। उस की आवाज और बॉडी लेंग्वेज, चल रही चर्चा के दिलचस्प होने ना होने की काफी जानकारी दे सकते हैं।  यदि वह बहुत ही कम दिलचस्पी लेता हुआ या विचलित नजर आता है, तो भले ही आप आगे बढ़ना चाह रहे हों, लेकिन फिर भी चर्चा को वहीं पर रोक दें। आप भी उसके सामने अपने आप को बहुत ज्यादा उबाऊ इन्सान के जैसे पेश करना नहीं चाहते होंगे। बस वहां से निकलने का कोई भी बहाना बना दें, ("अरे, मैं तो भूल ही गया, मुझे लाइब्रेरी जाना था!") और इसके बाद फिर कभी बात करने का प्रयास करें। जब चर्चा जारी रहे, तो आप भी अपने विचार रखें, और उसे भी अपने विचार पेश करने का मौका दें। बस एक बात ध्यान में लेकर चलें कि आप उन से चर्चा, उन के बारे में ज्यादा से ज्यादा जानकारी पाने के लिए कर रहे हैं, तो जहाँ तक हो सके उन्हें ही ज्यादा बोलने दें। आप भी उन के सामने खुद को एक स्वार्थी इन्सान की तरह नहीं दर्शाना चाहते होंगे। आप किसी ऐसे विषय पर भी बात कर सकते हैं, जिस की आप दोनों के बीच में एक समान होने की पूरी सम्भावना हो: कॉलेज या ऑफिस (यह इस बात पर निर्भर करता है, कि आप दोनों के बीच में क्या एक समान है)।   "तुमने कंप्यूटर्स लिया है या मैथ्स? मैं यह इसलिए पूछ रही हूँ क्योंकि मुझे भी अगले सेमेस्टर में इन्हीं विषयों में से कुछ लेना चाहती हूँ और जानना चाहती थी कि क्या ये मेरे लिए सही होगा।" "क्या तुम्हें पता है, हमारे कॉलेज में एक नई म्यूजिक क्लास शुरू होने वाली है? मैं तो गिटार सीखने वाली हूँ, और तुम?" जब आप दोनों एक साथ हों, तो अपने आसपास हो रही किसी भी चीज़ पर आप कुछ टिप्पणी कर सकती हैं। बस किसी भी व्यक्ति का अपमान या आलोचना करने से बचें (जैसे कि इस से आप के क्रश के सामने आप कि गलत छवि उभर कर आएगी)।   "क्या तुमने वह देखा? काश दुनिया में ऐसे और भी लोग होते। उसे देख कर बहुत अच्छा लगा।" "वह उस लड़की से किस तरह से बात कर रहा है। उस लडकी ने इस प्रोजेक्ट में सच में बहुत अच्छा काम किया है और वह कहीं ज्यादा भी ज्यादा सम्मान की हक़दार है।" उन के कपड़ों, के बारे में कुछ अच्छा बोलें, उन्होंने इसे कहाँ से खरीदा इस सब के बारे में उन से पूरी कहानी जानें। उन के किसी ऐसे गुण को देखने का प्रयास करें, जिन पर उन्हें बेहद गर्व हो, जैसे, अच्छे जूते, अच्छी शर्ट्स और अच्छे सनग्लासेस।   "तुम्हारे जूते कितने अच्छे हैं , मैं भी इसी ब्रांड के जूते लेना चाहती थी।" "क्या तुम खतरों के खिलाडी  देखते हो। उस में से तुम्हें कौन सब से ज्यादा पसंद है?" उनसे किसी ऐसे विषय पर बात करें, जिन के बारे में उन्हें अच्छी जानकारी हो। यह उनसे बात करते रहना का एक अच्छा तरीका है, लेकिन यदि आप चर्चा को बनाए रखना चाहते हैं, इस चर्चा के विषय को जितना जल्दी बदल सकें, बार-बार बदलते रहें।   "ये राजबाड़ा कहाँ है, क्या तुम्हें पता है?" "इसे कैसे खोलते हैं, क्या तुम्हें मालूम है? मैं बहुत देर से खोलने की कोशिश कर रही हूँ, पर लगता है कि मैं सच में बेवकूफ हूँ या फिर मेरे हाथ ही कमजोर हैं।" उन से छोटी-छोटी सहायता की मांग करें, कुछ ऐसा जो उन के कीमती समय से बहुत ज्यादा समय न ले। लोगों को अन्य लोगों की सहायता करने में अच्छा लगता है, और इस तरह से आप को बातें शुरू करने में भी मदद मिल सकती है।   "मुझ से नहीं हो पा रहा, क्या तुम उसे ऊपर से उठाने में मेरी मदद करोगे? इनमें से कोई भी कुर्सी खड़े होने के लिए सुरक्षित नहीं है।" "क्या तुम इस कॉफ़ी को पकड़ोगे, ताकि मैं इस बैग को यहाँ से दूर रख सकूँ? यदि यह इस पर गिर गई तो ये ख़राब हो जाएगा और मैं इसे बिलकुल भी बर्बाद नहीं होने देना चाहती।" उन से पूछें, कि वे कैसे और क्यों इस शहर में आए। उदाहरण के लिए, यदि आप किसी पार्टी में हैं, तो उनसे पूछें कि वह वहां मौजूद व्यक्ति को किस तरह से जानता है। यदि आप कॉलेज में हैं और क्लास में सब से बातचीत कर रहे हैं, तो उस से उस के बचपन के बारे में पूछें। किसी ऐसे विषय पर बात करें जो आजकल बहुत चर्चा में हो, या फिर देश में चल रही किसी समस्या या आसपास के किसी मुद्दे पर चर्चा करें। यदि आप उस व्यक्ति को अच्छी तरह से समझना चाहते हैं, तो यह किसी गंभीर विषय पर बात करने का सब से अच्छा तरीका है।   "क्या तुमने गुजरात में आए भूकम्प के बारे में सुना? मैं भी बस उसी दिन वहां जाने वाली थी, लेकिन भूकम्प के कारण सारी ट्रेन कैंसिल हो गईं।" "क्या तुमने सुना कि अब से बैंक पहले और तीसरे शनिवार को हफ्ते के अन्य दिनों जितने पूरे समय तक खुले रहेंगे? अच्छा है अब मैं अपना सारा काम शनिवार को भी करा सकती हूँ।" आप के द्वारा हाल ही में देखी किसी मूवी या टीवी शो के बारे में बात करें, या उनसे भी इस बारे में कोई सवाल करें। अपने विचार तैयार रखें, और इन्हें चर्चा के समय पेश करें। फिर भले ही उन ने इसे न देखा हो, लेकिन फिर भी इस से चर्चा किसी अच्छी दिशा में जा सकती है।।   "क्या तुमने नीरजा मूवी देखी? मैं यही सोच रही हूँ कि निर्देशक ने कितनी अच्छी मूवी बनाई है।" "क्या तुम कलर्स पर आने वाला कॉमेडी शो देखते हो? तुम्हें देखना चाहिए, यह बहुत मजेदार शो है, बस इसी तरह का कुछ पूछ सकते हैं। : तारीफ ही एक ऐसी चीज़ है, जिस के जरिये आप किसी के साथ अच्छी बातचीत की शुरुआत कर सकते हैं। उन की किसी भी चीज़ की तारीफ करें, उनके बाल, आंख या आँखों के रंग की तारीफ करने के बजाय, उन के कपड़ों की पसंद की, उन के द्वारा बनाई हुई किसी चीज़ की तारीफ करें। आँखों और बाल की तारीफ करना, कोई बड़ी बात नहीं है यह हर कोई करता है, आप उनके किसी अनूठेपन की तारीफ करें। उन्हें बताएं, कि आप उन से इसलिए बात करना चाहते हैं, क्योंकि वे आप को बहुत दिलचस्प लगे और आप उन्हें और भी अच्छे से जानना चाहते हैं। लोगों को ईमानदार लोग बहुत पसंद आते हैं, विशेष रूप से ऐसे लोगों को जो सच में बेहद आकर्षक हैं, और जिन्हें हर रोज़ इसी तरह की तारीफें सुनने को मिलती हैं और लोग हर दिन उन से बात करने के लिए इसी तरह की तारीफों का सहारा लेते हैं।
अपने क्रश की दिलचस्पियों और रुचियों को जानें: अपने क्रश के व्यक्तित्व का अनुभव करें: अपने क्रश की दिनचर्या की थोड़ी-बहुत जानकारी रखें: अच्छा महसूस करने के लिए अच्छा दिखें: समय और स्थान को चुनें: आत्म-विश्वास के साथ में बातें शुरू करें: खुले सवाल करें: अपने क्रश की बातों को सक्रिय रूप से सुनें और उस की बॉडी लेंग्वेज को समझने का प्रयास करें: आप भी वास्तविक बनें और उसे भी वास्तविक ही रहने दें: कुछ ऐसी बातें करें, जो आप की दिनचर्या में शामिल हों, जैसे स्कूल, कॉलेज या ऑफिस: अपने आसपास होने वाली बातों पर कोई टिप्पणी दें: उन की किसी चीज़ के बारे में कोई बात करें: सवाल करें: मदद की मांग करें: उनके अतीत के बारे में पूछें: हाल ही में हुए किसी कार्यक्रम की चर्चा करें: किसी मूवी या टीवी शो के बारे में बात करें: उन की तारीफ करें! ईमानदार रहें:
https://www.wikihow.com/Start-a-Conversation-With-Your-Crush https://www.wikihow.com/Start-a-Conversation-With-Your-Crush https://www.wikihow.com/Start-a-Conversation-With-Your-Crush
Preparing Yourself Having a Conversation Starting a Conversation with Your Crush